སྔ་ལོ་ཕྱི་ཟླ་༡༢པའི་ནང་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ནས་བོད་ལུགས་ནང་པའི་བཙུན་མ་ཉི་ཤུ་ཐམ་པར་ལོ་རྒྱུས་རང་བཞིན་ལྡན་པའི་དགེ་བཤེས་མའི་ལག་འཁྱེར་བསྩལ་བ་དང་།དེ་བཞིན་བཀའ་ཤག་ནས་སྔར་ཡོད་བུད་མེད་ནུས་ཤུགས་སྤེལ་བའི་སྲིད་བྱུས་ལ་བསྐྱར་ཞིབ་ཀྱིས་སྲིད་བྱུས་གསལ་བསྒྲགས་དང་དེ་འབྲེལ་ཚོགས་ཆེན་ཐེངས་དང་པོ་བསྐོང་བ་བཅས་ནི་བོད་ཀྱི་ཆོས་སྲིད་ཀྱི་བྱ་གཞག་ཁག་གི་ནང་བུད་མེད་རྣམས་ནས་ནུས་པ་མཉམ་སྤུངས་ཡོང་ཐབས་ཀྱི་དམིགས་ཡུལ་ཞིག་ཡིན།བཀའ་ཤག་གིས་འདི་ལོ་ནས་བཟུང་ཕྱི་ཟླ་༣ཚེས་༡༢དེ་བཞིན་བོད་ཀྱི་བུད་མེད་ཀྱི་ཉིན་མོར་སྲུང་བརྩི་ཞུ་རྒྱུར་གཏན་འབེབས་བྱས་ཡོད།